మెక్‌గ్రాత్‌
పేస్‌ బౌలర్లు రావడం శుభ పరిణామం:మెక్‌ గ్రాత్‌
సిడ్నీ: గత కొంతకాలంగా భారత్‌ క్రికెట్‌ నుంచి నాణ్యమైన పేస్‌ బౌలర్లు వస్తుండటం ఆజట్టుకు శుభ పరిణామమని ఆసీస్‌ దిగ్గజఆటగాడు మెక్‌గ్రాత్‌ పేర్కొన్నాడు. ప్రస్తుతం భారత జట్టులో పేస్‌ విభాగంలో తీవ్రమైన పోటీ నెలకొనడమే ఇందుకు ఉదాహరణగా తెలిపారు. కేవలం స్పిన్నర్లు, బ్యాట్స్‌ మెన్‌లకు మాత్రమే అనుకూలించే భారత పిచ్‌లపై పేసర్లు తయారుచేయడం చాలా కష్టమని ఈ సంద ర్భంగా మెక్‌గ్రాత్‌ అభిప్రాయ పడ్డారు. భారత్‌ నుంచి పాస్ట్‌ బౌలర్‌ తయారు కావడం అనేది కఠినమైన జాబ్‌ వంటిదన్నారు. ప్రధానంగా స్పిన్‌, బ్యాటింగ్‌ పిచ్‌లే భారత్‌లో మనకు కనిపిస్తాయి. అటువంటి తరుణంలో కూడా అక్కడ నుంచి పేసర్లు రావడం నిజంగా అద్భుతమేనన్నారు.భారత్‌లో పేసర్‌ తయా రు కావాలంటే విపరీతమైన శ్రమ అవసరమన్నారు. ఎంతో శ్రమిస్తే కానీ భారత్‌లో పేసర్‌ తయారు కాలే డన్నారు. ప్రస్తుతం భారత్‌లో పలువురు బౌర్లు 140కి.మీకు పైగా వేగంతో బౌలింగ్‌ వేస్తున్నారు. అది ఆజట్టు భవిష్యత్తుకు భరోసా ఇస్తుందనడంలో ఎటువంటి సందేహం లేదని మెక్‌ గ్రాత్‌ తెలిపాడు.